Kümme maakuulajat ütles, et tõotatud maal oli hiiglasi.
Kahel maakuulajal oli teistsugune vaim.
Nad uskusid Jumala tõotusi ja lepingut.
Maailm nõuab maade loovutamist rahu eest.
Kristlased peavad seisma Juuda ja Samaaria kõrval.
Maailm moonutab fakte, kuid meie toome Joosua ja Kaalebi sõnumi.
Joosua ja Kaalebi sõnum Iisraeli südamaalt
1. osa: David Rubin. Siilo
Räägi meile oma lugu ja sellest, kuidas Siilosse jõudsid.
Kolisin siia 21 aasta eest.
Tulin USAst.
Tulin vallalisena.
Olin paar kuud Jeruusalemmas ja siis tulin Siilosse.
Kolisin üksi siia.
Paari kuu jooksul kohtusin oma naisega
ja abiellusime.
Sellest peale oleme siin elanud.
Benjamini hõimu mehed otsisid omale naisi Siilost.
Nad nägid naisi viinapuuaias tantsimas. Sama juhtus ka meiega.
Kohtusime siin,
kuna sellel kohal on vaimne tähendus.
Sellest peale olen siin elanud.
Tegutsesin aastaid haridusalal.
Sealt siirdusin poliitikasse ja minust sai meie kogukonna juht.
Töötasin paar aastat linnapeana.
Kui kord 3-aastase pojaga Jeruusalemmast koduteed sõitsin,
sattusime terroristide ohvriks.
Nad tulistasid meie autot AK-47 automaatidega.
Kuul tabas mind jalga ja tekkis verejooks.
Mu poeg sai tabamuse pähe ja tal tekkis sisemine verejooks.
Kuul möödus millimeetri kauguselt tema ajutüvest.
Auto mootor suri välja ega tahtnud uuesti käivituda.
Lõpuks läks auto ime läbi käima ja pääsime põgenema.
Jõudsime turvaliselt kiirabisse ja pääsesime eluga.
Tänan iga päev Jumalat selle eest,
et ellu jäime ja mu kogemusest tõusis midagi head.
Sinu lugu tekitab küsimuse,
miks sa ikka veel Siilos oled.
Oled kindlasti mõelnud, mis oleks võinud juhtuda.
Terroristid tahavad meid hirmutada,
et siit ära põgeneksime.
Nad tahavad kas meid tappa või meid siit ära ajada.
Nad tahavad meid Iisraelist ära ajada.
Kogemus pitseeris mu otsuse siia elama jääda.
Tahtsin kasutada oma traumaatilist kogemust viisil,
mis võitleks terroristide algupärase eesmärgi vastu.
Otsustasin aidata siinelavatel lastel ja täiskasvanutel
siia jääda, elada paremat elu ja tulevikku ehitada.
Kuidas oma otsust pojale selgitasid?
Isana oli kindlasti raske näha, kuidas poeg kannatas.
Kiirabis lamades kuulsin, et poeg oli vigastatud.
Ma polnud sellest tulistamise ajal aru saanud.
Kui auto käima sain ja kiirabisse pääsesime,
mõistsin, et poeg oli pihta saanud.
Võimalik, et mu teadmatus osutus õnnistuseks.
Muidu oleksin ehk jõu kaotanud ja poleks suutnud autot juhtida.
Kuidas asja pojale selgitasin?
Toona 3-aastasena ta toimunut ei mõistnud.
Ta oli vaid hirmul.
Tänu Jumalale, nüüd elab ta normaalset elu.
Ta õpib ja see meeldib talle.
Ta on hea poiss.
Nüüd hakkab ta mõistma,
et pääsemine tol päeval oli Taeva õnnistus.
On imeline, kuidas pöörasid oma perega juhtunud tragöödia ümber
ja hakkasid teisi aitama.
Kuidas see juhtus?
See juhtus aasta pärast rünnakut.
Olime läbinud operatsioonid ja traumateraapia.
Peagi hakkasin mõistma,
kui paljud lapsed kannatavad terrorismi tekitatud traumade tõttu.
Suhtume kirglikult Iisraelimaa südames elamisse.
Siin elasid piiblitegelased.
Joosua püstitas kogudusetelgi siia Siilosse.
See jäi siia 369ks aastaks.
Siin kasvas prohvet Saamuel.
Tema võidis kaks esimest Iisraeli kuningat.
Lapsed ei sünni sama kirega.
Lapsi tuleb mõistma õpetada.
Usul põhineva hariduse kaudu õpivad nad seda maad armastama.
Terrorismi objektiks sattunud lastel on traumad.
Siin on terrorirünnakuis hukkunud või vigasaanud lapsi.
Siin on ka terrorirünnakuis hukkunud ja vigasaanud vanemaid
ja õpetajaid.
Kõik kanntavad traumade all.
Kui mõistsin trauma ulatust,
rajasin ühenduse nimega Shiloh Israel Children's Fund.
et tervendada terrori ohvriks langenud laste traumad
ja laste kaudu Iisraeli südamaa uuesti üles ehitada.
Ehitasime Siilosse teraapiakeskuse,
kus kasutame hobuseid, muusikat ja liikumisteraapiat
laste tervendamiseks.
Ehitame Samaaria aladele ka mänguväljakuid
ja aitame koolides.
Meie tegevusel on Iisraelimaa südames suur mõju.
Kui külastan siinseid asulaid,
näen kõikjal sadu lapsi.
Usume lastesse.
Teiegi kasvasite suurperes.
Heebrea keeles on üks suurperesid puudutav termin.
Nimetame suurperesid lastega õnnistatud peredeks.
Lapsed on tõeline õnnistus.
Iisraelimaa südames elavatel peredel on palju lapsi.
Me ei kõhkle,
vaid järgime Piibli õhutust otseselt.
Viljakus on õnnistus, kuid see nõuab ka tööd.
Õnnistust õpitakse siiski hindama.
Lapsed saavad lapselapsi, kes tulevad külla ja siis ära lähevad.
See on õnnistus.
Te pole veel vanavanemad, sest te ei naera õiges kohas.
See on siiski tõsi.
Ehitame tuleviku tarbeks.
Tahame maailmale eeskuju näidata.
Meie ülesanne on olla rahvastele valguseks.
Teiegi peaksite juba lapsi hankima.
Teie kogukonnas on palju lapsi, kes sinu ühenduse abi vajavad.
Abi vajatakse üha rohkem.
Seepärast otsingi abi väljastpoolt.
Meil on nii palju koostööpartnereid,
nii kristlasi kui juute.
Moslemeid on vähem.
Ehitame inimestevahelist partnerlust,
mis ulatub Siilos ja Samaarias elavatest inimestest
väljaspool Iisraeli elavate toetajateni.
Töötad lastega.
Millisele alusele nende elu ehitub?
Iga laps peab leidma aluse oma identiteedile
ja olemasolule.
Siin kasvavail lastel tekib side Iisraelimaaga.
Nad kasvavad mõistma, et meie toodud ohvrid
pole asjatud.
Kui mu majast välja lähed ja üle tänava jalutad,
kohtud perega, kelle 16-aastane poeg hukkus terrorirünnakus.
Järgmise maja perel hukkus terrorirünnakus 17-aastane poeg.
Järgmise maja perel hukkus terrorirünnakus 19-aastane tütar.
Neli maja edasi elab pere, kes kaotas samuti 17-aastase poja.
Teisel tänaval elab pere,
kes kaotas terrorirünnakus 5-kuise beebi.
Meie lapsed mõistavad hästi,
et Jumal juhatas meid siia
piibellikku südamaad ehitama.
See on suur vastutus, kuid ka õnnistus.
Minu organisatsioon taotleb,
et rahvas võiks siin head elu elada
ja et lapsed naudiksid oma argielu.
Tahame aidata lastel uuesti süütut lapsepõlve leida.
See õnnestub meil.
Oleme aidanud tuhandeid lapsi,
kes on tulnud meie juurde Põhja-Jeruusalemmast
kuni Itamarini välja.
Võime muuta Iisraeli laste elu ja see on põnev.
On õnnistus, et saab selles osaleda.
Räägi veidi Siilo ajaloost
ja selle praegusest kasvust?
Meie kogukond rajati 1978. a.
See loodi pärasti 3300-aastast pausi.
Maa oli kaua söötis olnud.
1978. a tulid esimesed 8 peret siia telkides elama.
Nemad panid kogukonnale aluse.
Neil polnud jooksvat vett ega telefoni.
Nende seas oli kaks rasedat naist.
Haiglasse oli toona kahetunnine teekond.
See polnud kerge.
Kirjutasin sellest oma raamatus "Jumal, Iisrael ja Siilo".
Kirjeldan selles alguse raskusi.
Siilos on täna ca 7000 elanikku.
Siin elab igas vanuses inimesi mitmest eri riigist.
Tänu Jumalale, et oleme nii palju kasvanud.
Palvetame, et rahvast juurde tuleks.
Kuulsin äsja,
millist pahameelt USA president avaldas
uue Samaariasse planeeritava ehitusprojekti suhtes.
Avaldasin arvamust Facebookis.
Mul on kahju, et nad on pahased. See ei rõõmusta mind,
kuid ehitame siiski noortele peredele uusi kodusid.
Jätkame ka koolide ja mänguplatside ehitamist.
Laiendame oma teraapiakeskust.
Miks see nii tähtis on?
See on Kõigevõimsama käsk.
See on kõik, mida mina vajan. Jumal käskis meil siin olla.
Läbi Piibli õhutab Ta meid oma seadusi järgima,
et Ta saaks meie elupäevi pikendada.
Piibellikult ja ajalooliselt on sõnum selge.
Ka geopoliitiliselt on tähtis, et siin oleksime.
Meie eksistents siin muudab geopoliitilist olukorda.
Ma ei kõhkle seda valjult öelda.
Mõned ametlikud tahud vabandavad meie õiguse eest Iisraelimaale.
Nad põhjendavad nende alade haldamist
julgeolekukaalutlustega,
näiteks Tel Avivi lennujaama turvaolukorraga.
Nood seigad peavad paika,
kuid meie õigus neile aladele ei põhine sellel.
Jumal andis meile selle maa.
Joosua küsis siin Siilos olles,
kui kaua tahavad iisraellased oodata, enne kui maa vallutavad.
Nood sõnad puudutavad ka meie põlvkonda.
Need on suunatud kõigile maailma inimestele.
Igaüks, kes toetab meid siin kohapeal või mujal,
osaledes näiteks meie ühenduse töö toetamises,
osaleb Jumala prohveteeringute täitumises.
Kui rääkida kristlikust perspektiivist,
siis mida arvad eskatoloogiast?
Kas elame keset ennenägematuid sündmusi?
Iisraeli riigi sünd 1948. a oli seotud Piibli prohveteeringutega.
Mis selles valdkonnas toimub?
Hesekieli raamatus lubab Jumal, et toob Iisraeli tagasi oma maale.
Seal ennustatakse, et esmalt aetakse Iisrael 2000 aastaks
kogu maailma laiali ja neid kiusatakse seal taga.
Seejärel toob Jumal rahva omale maale tagasi.
Jeremija raamatus öeldakse, et Iisrael naaseb
oma piibellikule südamaale ja Efraimi mäele.
Seal räägitakse Efraimi mäest,
mis on Siilo piirkond.
Isegi kristlased tulevad piibellikku südamaad ehitama.
Keegi pole kunagi nii suurt projekti näinud.
Muistne rahvas naaseb oma iidsele südamaale,
kust ta rohkem kui 3000 aasta eest ära aeti.
Rahvas naaseb neile maadele maailma neljast nurgast.
See juhtub koostöös inimestega,
kes pole isegi iisraellased ega juudid.
Nad aitavad meil Iisraeli südamaad uuesti üles ehitada.
Seda pole kunagi varem juhtunud ega saa juhtuma.
Viis, kuidas prohveteeringud teostuvad,
tunnistab mulle Jumala olemasolust.
Ma ei püüa ateisti teaduse abil veenda
vaid selgitan asja neile Iisraeli rahva ajaloo kaudu.
See tunnistab Jumala tegevusest meie maailmas.
On olnud au sinuga vestelda ja näha,
kui innukalt sa seda maad taastad
ja järgmist põlvkonda aitad.
Jätka samas mallis. - Aitäh.
Telli David Rubini raamat aadressilt www.shilohisraelchildren.org
või aadressilt www.davidrubinisrael.com
Tõlge: Monika Jaaguri